E en tot lheuar-se ara prèssa, se despolhèc, en tot trèir-se es pantalons d’innombrables plecs e dera borsa que contenguie es mil dinnars que l’auie autrejat eth judiu de Bassra, e la placèc en divan, ath costat des pantalons, e dempús se treiguec eth beròi turbant e lo botèc en ua cagira, caperant-se damb un aute leugèr de dormir qu’auien deishat aquiu entath gibós, e solet se demorèc damb era fina camisa de mossolina de seda brodada d’aur e damb er ample calçotet de seda blua, estacat ena cintura per dus cordons damb flòcs d’aur.